Geografická mapa Maďarska
Tisa v meste Segedín
Pusta
Maďarsko je štát ležiaci v strednej Európe. Na severe susedí so Slovenskom, na východe s Ukrajinou, na juhovýchode s Rumunskom, na juhu so Srbskom a Chorvátskom a na západe s Rakúskom a Slovinskom.

Maďarsko leží v pomerne rovinatom kraji vo Veľkej uhorskej nížine, ktorá je na západ od východných Karpát a na západe Maďarska je Malá dunajská kotlina. Na severe Maďarska je krajina už ľahko kopcovitá, hlavne u východných hraníc so Slovenskom. Najvyššie vrchy Maďarska tvorí pohorie Matra, kde sa nachádza aj najvyšší vrch Kékes s nadmorskou výškou 1 014 m n. m. Vysoké kopce nájdeme aj pri meste Miškovec v pohorí Bukové vrchy, kde sa pestuje známe tokajské víno. Okolie Budapešti je tiež kopcovité.

Pohoria
-------

Nižšie nasleduje tabuľka najvyšších pohorí Maďarska.

| Poradie | Pohorie | Najvyšší vrch | Nadmorská výška (m n. m.) |
| --- | --- | --- | --- |
| 1. | Matra | Kékes | 1014 |
| 2. | Bukové vrchy | Kettős-bérc | 961 |
| 3. | Börzsöny | Csóványos | 938 |
| 4. | Szalánci-hegység | Nagy-Milic | 895 |
| 5. | Kőszegi | Írort-kö | 882 |
| 6. | Pilišské vrchy | Pilis | 750 |
| 7. | Bakonský les | Köris-hegy | 709 |
| 8. | Visegrádi-hegység | Dobogó-kő | 700 |
| 9. | Mecsek | Zengő | 682 |
| 10. | Cserhát | Naszály | 652 |

Rieky a jazerá
--------------

Hlavnou riekou je bez pochyby Dunaj, ktorý preteká hlavným mestom a celým stredom Maďarska. Na severe tvorí čiastočne hranicu so Slovenskom. Do Dunaja sa vlieva rieka Rába, pretekajúca mestom Győr. Ďalej je potom rieka Concó alebo Karasica. Ďalšiu dôležitú úlohu v Maďarsku hrá rieka Tisa (maď. Tisza). Tá síce v Maďarsku nepramení, ale na území Maďarska je už veľmi široká.

| Názov (slov. názov) | Dĺžka toku v Maď. |
| --- | --- |
| Dunaj | 417 km |
| Tisza (Tisa) | 596 km |
| Lajta (Litava) | 180 km |
| Rábca |  |
| Rába | 211 km |
| Zala | 139 km |
| Dráva | 725 km |
| Ipoly (Ipeľ) | 143 km |
| Zagyva | 160 km |
| Sajó (Slaná) | 125 km |
| Hernád (Hornád) | 118 km |
| Bodrog | 118 km |
| Szamos (Samoš) |  |
| Körös (Kriš) |  |
| Maros (Mureš) | 48 km |

**Jazerá**

Najznámejším jazerom v Maďarsku je Balaton. Balaton je najväčšie jazero v strednej Európe. Ďalej potom jazerá Kis-Balaton, Velence, termálne jazero Hévíz, pri meste Segedín je jazero Feher a pri meste Šopron je Neziderské jazero (maďarsky Fertő-tó). Neziderské jazero má ale väčšinu svojej rozlohy v susednom Rakúsku.

Národné parky
-------------

Na území Maďarska sa nachádza celkom 10 národných parkov. Napr. pri Balatone nájdeme národný park Keszthelyi, pri Neziderskom jazere (Fertő-tó) je n. p. Fertő-Hanság, pri rieke Dráva, tvoriacej hranicu s Chorvátskom je n. p. Duna-Dráva. V južnom Maďarsku sú potom n. p. Kiskunsági pri meste Kecskemét a na východe národné parky Hortobágy a Bükk. Na severe leží národný park Duna–Ipoly.

Administratívne rozdelenie
--------------------------

*Bližšie informácie v hlavnom článku: Administratívne členenie Maďarska*

| Župa | Župné sídlo |
| --- | --- |
| Báčsko-malokumánska župa | Kecskemét |
| Baranská župa | Pécs |
| Békešská župa | Békešská Čaba |
| Boršodsko-abovsko-zemplínska župa | Miškovec |
| Čongrádsko-čanádska župa | Segedín |
| Stoličnobelehradská župa | Stoličný Belehrad |
| Rábsko-mošonsko-šopronská župa | Győr |
| Hajducko-bihárska župa | Debrecín |
| Hevešská župa | Jáger |
| Jasovsko-veľkokumánsko-solnocká župa | Szolnok |
| Komárňansko-ostrihomská župa | Tatabánya |
| Novohradská župa | Salgótarján |
| Peštianska župa | Budapešť |
| Šomodská župa | Kaposvár |
| Sabolčsko-satmársko-berežská župa | Níreďháza |
| Tolnianska župa | Szekszárd |
| Vašská župa | Szombathely |
| Vesprémska župa | Vesprém |
| Zalianska župa | Zalaegerszeg |

Iné projekty
------------

Commons
* Spolupracuj na Commons Commons ponúka multimediálne súbory na tému **Geografia Maďarska**

Zdroj
-----

*Tento článok je čiastočný alebo úplný preklad článku Geografie Maďarska na českej Wikipédii.*

| * z
* d
* u
Administratívne členenie európskych krajín |
| --- |
| 
* Albánsko
* Andorra
* Arménsko
* Azerbajdžan
* Belgicko
* Bielorusko
* Bosna a Hercegovina
* Bulharsko
* Cyprus
* Česko
* Čierna Hora
* Dánsko
* Estónsko
* Fínsko
* Francúzsko
* Grécko
* Gruzínsko
* Holandsko
* Chorvátsko
* Írsko
* Island
* Kazachstan
* Lichtenštajnsko
* Litva
* Lotyšsko
* Luxembursko
* Maďarsko
* Macedónsko
* Malta
* Moldavsko
* Monako
* Nemecko
* Nórsko
* Poľsko
* Portugalsko
* Rakúsko
* Rumunsko
* Rusko
* San Maríno
* Slovensko
* Slovinsko
* Spojené kráľovstvo
* Srbsko
* Španielsko
* Švédsko
* Švajčiarsko
* Taliansko
* Turecko
* Ukrajina
* Vatikán

 | Mapa Európy |
| 
Teritória, kolónie a zámorské územia:
Faerské ostrovy (DK)
Gibraltar (GB)
Guernsey (GB)
Jersey (GB)
Man (GB)
Územia so sporným postavením:
Kosovo
Podnestersko
Severný Cyprus
 |